O Concello de Cedeira pídelle á subdirección xeral para a Protección da Costa unha solución á desfeita da Madalena | Ollaparo. O universal é o local sen muros off
Cedeira, Mar e Pesca, Medio ambiente	— 2 Marzo, 2018 at 13:04
[Pingota Comunicación] O Concello de Cedeira trasladou a Madrid as demandas que o equipo de goberno e a Plataforma en Defensa da Ría teñen con respecto á praia da Madalena. O alcalde, Pablo Moreda Gil, vén de reunirse en Madrid co subdirector general para la Protección de la Costa do Ministerio de Agricultura, Alimentación y Medio Ambiente, Ángel Muñoz Cubillo. O encontro, que Moreda calificou de cordial, serviu para trasladar ao responsable do Ministerio a preocupación que existe na vila non só pola conservación do areal, senón tamén polo futuro da reserva mariña e dos bancos marisqueiros que hai na ría e dos que viven moitas familias. O alcalde explicou ao subdirector xeral que, a pesar dos traballos que a Demarcación de Costas vén de realizar na zona, a praia está a sufrir danos e estragos que causan moita preocupación entre a veciñanza e os sectores que poden verse máis afectados polo súa deterioración, como son o pesqueiro e marisqueiro pincipalmente.
No seu momento, o Concello e máis a Plataforma en Defensa da Ría elaboraron unha proposta, que posteriormente foi traslada e valorada pola Demarcación de Costas, na que están incluídos aqueles aspectos a ter en conta á hora de acometer a intervención definitiva. Así, o ámbito da actuación deberá incluír a completa restauración ambiental da praia e da súa zona posterior (desde a ribeira definida polo nivel inferior da pleamar nas mareas mortas ata o paseo marítimo), a retirada de material como pedras e entullos utilizados en pasados recheos e tamén evitar a manipulación da duna e o depósito de area por debaixo da marxe definida polas pleamares mortas. A estas consideracións cabe engadir a demanda que existe tanto por parte do Concello como da Plataforma de participar na redacción do proxecto, non como técnicos, tal e como aclarou o alcalde, senón dando a súa opinión con respecto ás solucións a adoptar.
Tags Demarcación de CostasPlataforma pola Defensa da Ría de CedeiraPraia da MadalenaRafael EimilSubdirección Xeral para a Protección da Costa.
Antom 3 Marzo, 2018 11:07
Enténdese:
“…para analizar as posibles (causas) que están a poñer en perigo…”
Escoitar á Plataforma cidadá sería un bon indicador, non soamente democrático, senón tamén pragmático; xa vimos como anteriores intervencións decididas ás costas da xente que está, de seu, inmersa na problemática deron penosos resultados.
Se a cousa non avanza teremos que pensar en mobilizarnos, para espabilen aqueles a quen lle pagamos por xestionar os asuntos públicos.